Sambo: O`zbekiston jamoasi jahon chempionatini 11ta medal bilan yаkunladi

12-14 noyabr kunlari Toshkent shahridagi "Yunusobod sport majmuasi"da o`tkazilgan sambo bo`yicha jahon chempionati o`z yakuniga etdi. 
Uch kun davomida sambo muxlislari keskin va shiddatli bellashuvlar guvohiga aylanishdi, deya xabar bermoqda O`zbekiston Milliy Olimpiya Qo`mitasi. 
Ta`kidlanishicha, musobaqada ishtirok etgan o`zbekistonlik sambochilar umumiy hisobda 11 ta medal qo`lga kiritishgan. 
Terma jamoa a`zolari 3 ta oltin, 5 ta kumush va 3 ta bronza medallariga ega chiqishgan. Jamoamiz safida quyidagi sportchilar sovrindor bo`lishdi: 
Oltin: 
-58 kg: 
Bahodir Bakiev (jangovar sambo)
 -88 kg: 
Ixtiyor Eshmurodov 
-98 kg: 
Nodirjon Mirxalikov 
Kumush: 
-79 kg: 
Ulug`bek Rahmonov 
-64 kg: 
Oybek Soliev (jangovar sambo) 
-50 kg: 
Sabina Davlatova 
-79 kg: 
Furqat Ro`ziev (jangovar sambo) 
-88 kg: 
Sohibjon Hasanboev (jangovar sambo) 
Bronza: 
-59 kg: 
Ibodatxon Agojonova 
+98 kg: 
Hakimjon Ismoilov (jangovar sambo) 
-71 kg: 
Istam Qudratov Ushbu natija orqali sambochilarimiz jahon chempionatini umumjamoa hisobida ikkinchi o`rinda yakunlashdi. 
Birinchi o`rinni Rossiya vakillari egallashgan bo`lsa (8 ta oltin, 6 ta kumush, 4 ta bronza), kuchli uchlikka Belarus vakillari (3 ta oltin, 5 ta kumush) yakun yasashgan.